पुरानी रिपोर्ट में दावा किया गया था कि डुअल रियर कैमरा सेटअप में एक सेंसर 12 मेगापिक्सल का होगा। इस फोन को पिछले महीने चीनी सर्टिफिकेशन साइट टीना पर लिस्ट किया गया था। इस साइट पर देखी गई तस्वीरों से पता चला था कि यह फोन मेटालिक फिनिश बिल्ड और पतले बेज़ल वाले डिस्प्ले के साथ आएगा। आपको बता दें शाओमी एमआई मैक्स 2 को पिछले साल जुलाई में लॉन्च किया गया था। उसके हिसाब से उम्मीद की जा रही है कि इस साल जुलाई में ही कंपनी उसी फोन के अपग्रेड वर्जन शाओमी एमआई मैक्स 3 को लॉन्च करेगी।